Diari Oficial de la Generalitat Valenciana


Sumari del DOGV 8051, del 30-05-2017 (2017/4166)

Notificació de la sentència dictada en el procediment ordinari número 137/2016.
-------------------------------------------------------------------------------

### Dades del document

Número de DOGV
:   8051

Data del DOGV
:   30-05-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/4166


Organisme emissor
:   Jutjat de Primera Instància Número 5 de Vila-real

Tipus de document
:   Edicte

Notificació de la sentència dictada en el procediment ordinari número 137/2016. [2017/4166]  
Procediment ordinari número 000137/2016  
Demandant: Mikonos Mosaic, SL.  
Procurador: Pablo Vicente Ricart Andreu.  
Demandat: Maxaca, SL.  
Procurador/a: -  
Atés que el demandat, Maxaca, SL, es troba en situació de rebel·lia processal i parador ignorat, s'ha ordenat de conformitat amb el que disposa l'article 497.2 de la Llei 1/2000, d'enjudiciament civil, notificar-li a través d'edictes, que es publicaran en el Diari Oficial de la Generalitat Valenciana, la resolució l'extracte de la qual s'insereix a continuació:  
  
«Procediment: assumpte civil número 000137/2016.  
Sentència número 000024/2017  
Jutgessa que la dicta: Carmen Marín García.  
Lloc: Vila-real.  
Data: 8 de març de 2017.  
Part demandant: Mikonos Mosaic, SL.  
Advocat/ada: -  
Procurador: Pablo Vicente Ricart Andreu.  
Part demandada: Maxaca, SL.  
Advocat/ada: -  
Procurador/a: -  
Objecte del judici: ordinaris.  
Carmen Marín García, jutgessa de Primera Instància i Instrucció número 5 de Vila-real, he conegut aquestes actuacions de judici ordinari número 137/2016, promogudes per Mikonos Mosaic, SL, representat pel procurador Pablo Vicente Ricart Andreu, defés per la lletrada Carmen Gallego Chinillach, contra la mercantil Maxaca, SL, en rebel·lia, sobre la reclamació d'una quantitat per l'import de 39.411,17 euros.  
  
Antecedents de fet  
Primer. El procurador el senyor Ricart, en la representació que té acreditada de l'actora, va formular demanda de judici ordinari contra la demandada, en què va sol·licitar que es dictara una sentència per la qual es condemne la demandada en les quantitats indicades en la pètita de la seua demanda sobre la base dels fets que s'hi exposen i, en virtut dels fonaments jurídics que es va estimar aplicables al cas, demana al jutjat que dicte al seu dia una sentència estimatòria de la demanda que condemne la part demandada en els termes sol·licitats, amb imposició expressa de les costes causades.  
Segon. Admesa a tràmit la demanda, es va citar a termini el demandat perquè es personara, cosa que no va efectuar, i va deixar transcórrer el termini sense contestar la demanda i per això va ser declarat en rebel·lia. D'acord amb el que disposa l'article 414 de la Llei d'enjudiciament civil es va assenyalar dia i hora per a dur a terme l'audiència prèvia al judici, la qual es va portar a efecte. En aquesta audiència va comparéixer l'actora i la demandada no s'hi va personar, en què tan sols es va demanar la pràctica de la prova documental que consistia a considerar reproduïts els documents acompanyats a la demanda, d'acord amb el que estableix l'article 429.8 de la Llei d'enjudiciament civil, i les actuacions van quedar concluses per a sentència.  
Tercer. En la substanciació d'aquestes actuacions s'han observat totes les prescripcions legals.  
Dispositiva  
Estime la demanda formulada pel procurador el senyor Ricart Andreu, en nom i representació de Mikonos Mosaic, SL, contra Maxaca, SL, i declare l'existència d'un deute a favor de l'actora per la suma de 39.411,17 euros, per la qual cosa condemne l'esmentada mercantil Maxaca, SL, a pagar aquesta suma a favor de l'actora, més els interessos legals, i impose les costes expressament a la part demandada de conformitat amb el principi objectiu del venciment.  
  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació dins del termini de 20 dies, amb el dipòsit previ.  
Aquesta és la meua sentència, que pronuncie, mane i firme.  
Publicació. La sentència anterior va ser donada, llegida i publicada pel jutge de primera instància que la va dictar, mentre celebrava audiència pública en el dia de la seua data, davant meu, el secretari. En done fe.»  
  
I perquè valga de notificació de forma deguda al demandat, Maxaca, SL, jo, el secretari sotasignat, Joaquín Ricardo Ventura Monfort, expedisc aquest edicte en la data que s'indica més avall.  
  
Vila-real, 4 de maig de 2017.- El secretari judicial: Joaquín Ricardo Ventura Monfort.